ปวดท้องข้างขวาปวดแบบจี้ดๆเปฌนมา2ปีกว่าแล้วครับบริเวรตำแห่น่งสะดือนิดหน่อยเกือบถึงข้างเอว มีอาการแน่นๆมวลๆ เคยป่วยเป็นโรคกระเพาะ และมีอาการถ่ายเป็นเลือดสดๆหลังเบ่งอุจจาระเป็นอยู่ประมาณ2-4วันเลือดก็หยุดไหล หายไปสัก2-4เดือนก็เป็นอีกอาการเลือดไหลเป็นมา10ปีได้แล้วครับ
สวัสดีค่ะ อาการถ่ายอุจจาระปนเลือดอาจมีสาเหตุจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย ปวดหน่วงตรงไส้ตรงเวลาขับถ่ายทำให้รู้สึกเหมือนถ่ายไม่สุด น้ำหนักลด มีประวัติครอบครัวสายตรงเป็นมะเร็งลำไส้ใหญ่เมื่ออายุยังน้อยการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไปหากมีการถ่ายเป็นเลือดและปวดหน่วงๆเวลาถ่ายตลอด รู้สึกถ่ายไม่สุด อ่อนเพลีย น้ำหนักลด ตัวซีดจากการเสียเลือดเรื้อรัง ควรไปพบศัลยแพทย์หรืออายุรแพทย์ทางเดินอาหารเพื่อตรวจเพิ่มเติม แพทย์อาจส่งอุจจาระดูว่ามีเลือดปนจริงหรือไม่ ถ้าประวัติและอาการเข้าได้มากอาจต้องทำการส่องกล้องเข้าไปทางทวารหนักเพื่อดูว่ามีก้อนเนื้อที่น่าสงสัยว่าจะเป็นเนื้อร้ายหรือเปล่าค่ะ